27/04/2017 | Administración LocalMunicipal
Carballo
Bases para a provisión, como funcionario interino, dun/ha (1) auxiliar de biblioteca do concello de Carballo. corrección de erros

Por Resolucións da Alcaldía núm.920 do 07/04/2017, aprobáronse as bases para a provisión, como funcionario interino, dun (1) AUXILIAR DE BIBLIOTECA, que desenvolverán o seu traballo na biblioteca municipal de acordo coas necesidades do servizo, que seguidamente se transcriben. Por Resolución da Alcaldía núm.1047 do 24/04/2017, aprobouse unha corrección de erros das bases para a provisión, como funcionario interino, dun/ha auxiliar de biblioteca do concello de Carballo. Tal e como se indica no apartado terceiro da resolución. Esta corrección non afecta ao prazo de presentación de instancias, que ven sendo desde o 20 de abril ao 9 de maio, ambos incluidos. Antecedentes. Por Resolución da alcaldía núm.920 do 07/04/2017 aprobáronse as bases para a provisión, como funcionario interino, dun (1) AUXILIAR DE BIBLIOTECA, que desenvolverá o seu traballo na biblioteca municipal. As citadas bases publicáronse no Boletín Oficial da Provincia num.73 do 19/04/2017 (Ref. Numero de anuncio 2017/3037). Advertíronse na citada resolución os seguintes erros na súa redacción: - Base cuarta, apartado segundo: omisión respecto da documentación que deben achegar os aspirantes xunto coa solicitude para tomar parte neste proceso selectivo. - Base sétima, apartado terceiro (7.3.- fase de oposición. Segunda proba: Suposto práctico) na referencia ao anexo I, no canto do anexo II, para determinar o obxecto sobre o que versará o dito exercicio. - Anexo I: BAREMO DE MERITOS PARA A FASE DE CONCURSO, no que se refire ao apartado 2) Experiencia profesional: omisión da forma en como deberán acreditarse os ditos méritos alegados polos/as aspirantes. Consideracións xurídicas. De conformidade có previsto no artigo 109.2 da Lei 39/2015, do 1 de outubro, do Procedemento Administrativo Común das Administracións Públicas, éstas poderán rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos. Á vista do anterior, de acordo coas atribucións que confire á Alcaldía o art.21 do artigo 21 da Lei 7/1985 de 2 de abril, reguladora das Bases de Réxime Local, e de conformidade có previsto no artigo 109.2 da citada Lei 39/2015, pola presente, RESOLVO: Primeiro.- Rectificar os erros materiais advertidos na Resolución núm.920 do 07/04/2017, pola que se aprobaron as bases para a provisión, como funcionario interino, dun (1) AUXILIAR DE BIBLIOTECA, que se relacionan de seguido: - Na base cuarta, numero 2 engadir un parágrafo cuarto do seguinte teor: “Unha relación dos méritos que aleguen para a súa avaliación na fase do concurso, que se acompañará da documentación acreditativa daqueles”. - Na base sétima, apartado terceiro (7.3.- fase de oposición. Segunda proba: Suposto práctico) modificar á referencia ao anexo I, polo anexo II, aos efectos de determinar o obxecto sobre o que versará o dito exercicio. - No Anexo I: Baremo de méritos para a fase de concurso, Apartado 2) Experiencia profesional, engadir dous parágrafos do seguinte teor: “Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. Para a xustificación da experiencia será necesario presentar informe de vida laboral expedido pola Administración da Seguridade Social, que se acompañará de certificado de empresa ou fotocopia dos contratos, onde se especifique a categoría profesional e o tempo traballado”. Segundo.- Para unha maior claridade, transcríbense a continuación a base cuarta, numero 2, base 7.3, fase de oposición, segunda proba, así como o apartado 2) do anexo I: Baremo de méritos para a fase de concurso, que quedan redactados como segue: 2.- Necesariamente xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: – Xustificante acreditativo de ter ingresado na Tesourería Municipal a cantidade de dezaoito euros (18,00 €) en concepto de dereitos de exame. Este importe deberá facerse efectivo mediante ingreso nalgunha das seguintes contas municipais (cós datos persoais do/a aspirante e praza á que opta), número de conta de ABANCA ES96 2080 0019 5031 1000 0019 ou número de conta de CAIXABANK ES57 2100 2322 4002 0001 3249. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. – Fotocopia do DNI ou documento identificativo. – Fotocopia da titulación esixida na base terceira, letra f) desta convocatoria. – Relación dos méritos que aleguen para a súa avaliación na fase do concurso, que se acompañará da documentación acreditativa daqueles. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente”. 7.3.- FASE DE OPOSICIÓN. Segunda proba: Suposto práctico. Desenvolverase por escrito durante no tempo que determine o tribunal e consistirá na realización dun suposto práctico, que será determinado polo Tribunal de selección antes do comezo do exercicio. Versará sobre o contido do programa especificado no anexo II desta convocatoria e/ou o coñecemento e labores propias do posto a desenvolver. A proba cualificarase de cero a dez puntos, sendo preciso acadar cinco puntos como mínimo, para non quedar eliminado/a. APARTADO 2) Experiencia profesional. Máximo 2,00 puntos. Por servizos prestados nas Administracións públicas na mesma ou similar praza á convocada: 0,10 puntos por cada mes completo ou fracción superior a quince días. Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. Para a xustificación da experiencia será necesario presentar informe de vida laboral expedido pola Administración da Seguridade Social, que se acompañará de certificado de empresa ou fotocopia dos contratos, onde se especifique a categoría profesional e o tempo traballado. Terceiro.- Ordenar a publicación desta corrección no Boletín Oficial da Provincia e no Taboleiro de Anuncios do Concello. Esta corrección non afectará ao prazo de presentación de instancias, que ven sendo desde o 20 de abril ao 9 de maio, ambos incluídos. Carballo, 24 de abril de 2017 O alcalde D. Evencio Ferrero Rodríguez